Frank Welker

Franklin Wendell Welker (s. 12. maaliskuuta 1946 Denver, Colorado) on yhdysvaltalainen ääninäyttelijä, joka tunnetaan monipuolisista äänirooleistaan ja erityisesti eläinten äänistä, sekä Fred Jonesin ja Megatronin rooleista.

 Elämäkerta 
Welker syntyi Denverissä, Coloradossa vuonna 1946 ja valmistuttuaan high schoolista hän siirtyi opiskelemaan Kaliforniaan. Opiskellessaan collegessa Welker esiintyi usein mainoksissa ja aloitti uransa stand up -koomikkona vuonna 1967.

 Ura ääninäyttelijänä 
Eräässä stand up -esityksessä, jossa hän esitti äänellään kissan ja koiran tappelua yleisössä ollut mainostuottaja pyysi Welkerin Friskies dog food -koiranruokamainokseensa koiran rooliin. Welker myös suostui tähän vaikka ei tiennyt mitä ääninäytteleminen tarkoitti. Tämän myötä Welker päätyi ääninäyttelijäksi ja teki ensimmäisiä äänirooleja animaatioihin 1960-luvun lopulla muun muassa elokuvaan Tohtori Dolittle ja animaatioon The Batman/Superman Hour. 1970-luvulla Welker tuli tunnetuksi oltuaan Scooby-Doon animaatioissa Freddien ääniroolissa, sekä useissa Hanna-Barberan tuottamissa piirrossarjoissa. Scooby-Doo, Where Are You! oli Welkerin ensimmäinen merkittävä rooli, johon hän päätyi mainostuottajan tyttöystävän kautta, joka ajatteli Welkerin olevan sopiva Scooby-Doon rooliin. Hän meni myös koe-esiintymään agenttinsa kehotuksesta Scoobyn roolia varten. Samaan aikaan Casey Kasem oli yrittämässä Freddien roolia. Hanna-Barberan palveluksessa pitkään työskennellyt Don Messick sai lopulta Scoobyn roolin, mutta ääniroolittajat halusivat Welkerin kokeilevan vielä Freddien roolia, jonka hän myös sai. Welker kertoi Joseph Barberan kanssa työskentelemisen olleen mieluisaa erityisesti hänen ollessa ensimmäistä kertaa kokeneiden ääninäyttelijöiden Don Messickin, John Stephensonin ja Henry Cordenin kanssa samassa äänitysstudiossa.

1980-luvulla Welker tuli tutuksi erityisesti The Transformersin myötä, jossa hän ääninäytteli Decepticonien armotonta johtajaa Megatronia vuosina 1984–1987, sekä Tarkastaja Gadget -piirretyssä Gadgetin koiraa Brainia ja Gadgetin verivihollista MAD:n johtajaa Dr. Clawta. Vielä 1980-luvun lopulla Welker ääninäytteli Haamujengi-elokuvasta tutuksi tullutta vihreää haamua Slimeria ensimmäisessä Haamujengiin perustuvassa piirrossarjassa The Real Ghost Busters, jossa hän oli myös pääasiassa tohtori Raymond Stantzin äänenä.

1990-luvulla Warner Bros. Animationin tuottaessa monia menestyksekkäitä piirrettyjä sai Welker ensimmäisen ehdokkuutensa äänityöstään Animaanisista, kun hän oli ehdolla parhaasta ääninäyttelystä vuoden 1994 Annie-gaalassa. Palkinto meni lopulta Jeremy Ironsille, joka ääninäytteli Scaria Leijonakuninkaassa. Welker oli myös itse mukana elokuvan ääninäyttelemisessä, johon hän teki sivuääniä. 1990-luvulla hän teki Warnerin lisäksi myös äänirooleja Disneyn tuottamiin piirrettyihin, joista kenties merkittävimmäksi nousi Abun rooli Oscar-palkitussa elokuvassa Aladdin (1992), jonka tekeminen kesti kolme vuotta. Pari vuotta myöhemmin Welker jatkoi rooliaan elokuvaan perustuvassa televisiosarjassa Aladdin. Hän teki myös vuodesta 1991 lähtien useiden eläinten ääniä Simpsoneihin, joista tunnetuin rooli oli Pukin pikku apuri aina vuoteen 1995 asti, jonka jälkeen Homer Simpsonin äänenä tunnettu Dan Castellaneta otti hahmon ääniroolin haltuunsa vuonna 1999. Vielä vuonna 1995 hän teki eläinten ääniä yhteen jaksoon televisiosarjassa Salaiset kansiot. 1990-luvun lopulla Welker teki myös Johnny Bravoon, Dexterin laboratorioon ja Futuramaan eri eläinten ääniä ja toimi myös Futuramassa Tress MacNeillen ansiosta Leelan lemmikin Niblerin äänenä.

2000-luvulla Welker sai Freddyn lisäksi Scooby-Doon roolin uudessa Scooby-Doo -piirrossarjassa, kun hahmon alkuperäinen ääninäyttelijä Don Messick kuoli vuonna 1997. Sitä ennen hän esiintyi Warner Bros. Animationin tuottamissa suoraan DVD:lle julkaistuissa Scooby-Doo-elokuvissa, kuten Scooby-Doo ja noidan haamu, Scooby-Doo and the Alien Invaders, sekä Scooby-Doo ja kyberjahti. 2000-luvulla Welker on jatkanut ääniroolien tekemistä näytelmäelokuviin, kuten Kunniavelka (2000), Scooby-Doo ja salaperäinen saari (2002), Looney Tunes: Taas kehissä (2003) ja Päivä New Yorkissa (2004). Tämän ohella hän on tehnyt enimmäkseen apinoiden ääniä eri animaatioihin, kuten Kim Possibleen, Codename: Kids Next Dooriin, sekä elokuvaan Utelias Vili ja myöhemmin samannimiseen televisiosarjaan. Vuonna 2007 useat fanit pettyivät, kun Transformers-elokuvan tekijät julkistivat Hugo Weavingin saaneen Megatronin ääniroolin, mutta lohdutuksena faneille Welker oli kuitenkin Transformers: The Game -elokuvaan pohjautuvassa videopelissä Megatronin roolissa yhdessä Peter Cullenin kanssa, joka ääninäytteli Optimus Primea, kuten 1980-luvun The Transformers -animaatiosarjassa. Welker ei elokuvan koe-esiintymisestä huolimatta saanut roolia, koska elokuvan ohjaajan Michael Bayn mielestä Welkerin Megatronin ääni ei sopinut hänen luomalleen Megatronille. Kaksi vuotta myöhemmin Welker sai roolin elokuvan jatko-osassa Transformers: Kaatuneiden kosto, jossa hän niin ikään uusi vanhan roolinsa Soundwavena.

Televisiosarjojen ohella Welker teki myös äänirooleja elokuviin vuonna 2007, kun hänestä tuli kolmas näyttelijä, joka on toiminut Karvisen äänenä elokuvan Karvinen herää todellisuuteen myötä. Hahmon alkuperäisenä äänenä toimi Lorenzo Music, jonka kanssa Welker ääninäytteli 1980- ja 1990-luvulla Karvisen enimmäisessä piirrossarjassa. Vuonna 2008 Welker äänitti ensimmäistä televisiosarjarooliaan Karvisena The Garfield Show'ssa. Vuoden 2010 lopulla Welker palasi jälleen vanhaan roolinsa Megatronin äänenä sarjassa Transformers: Prime. Ennen sarjaa Welker toimi Megatronin äänenä Transformers-elokuvasarjan videopeleissä. Huhtikuussa 2011 Welker kuultiin Batmanin roolissa Batman – pelottomat -sarjassa, jossa sankari seikkaili Scooby-Doosta tutun mysteeripoppoon kanssa. Jakso oli parodiaa 1970-luvun The New Scooby-Doo Movies -sarjasta, jossa Welker imitoi Olan Soulen Batmania. Samaisessa jaksossa Welker oli myös Fredin ja Scoobyn ääninä.

 Muuta 

The Numbers -sivuston mukaan Welker on esiintynyt 90 elokuvassa, joiden lipunmyynneistä on kertynyt yhteensä yli 4,9 miljardia dollaria. Tämän myötä hänet on listattu ensimmäiseksi kaikkien aikojen TOP 100 -lippujenmyyntilistalla. Welker on myös 1990-luvun lipunmyyntilistalla ensimmäisenä ja toisena 1980-luvun listalla.

Welker sanoi haastattelussa, että hän on nähnyt näyttelijöiden kiinnostuksen äänirooleihin animaatioissa kasvavan valtavasti 30 vuoden ääninäyttelijäuransa aikana. Tullessaan itse ensimmäistä kertaa alalle varsinaisia ääninäyttelijöitä oli vain kourallinen, mutta erityisesti 2000-luvulta lähtien Warner Bros. Animationin ja Walt Disney Television Animationin tuottamien piirrossarjojen menestyksen myötä ääniroolien tekeminen on laajentunut suuresti. Lisäksi liiketoiminta on Welkerin mukaan mennyt parempaan suuntaan, sillä 1960-1980-luvulla ääninäyttelijät eivät saaneet uusintapalkkiota tai kierrätyspalkkaa työstään. Eikä heitä palkittu tekemästään työstä. Sittemmin Screen Actors Guild ja televisioteollisuus on muuttanut kaiken parempaan suuntaan.

Tämä on myös avannut loistavan tilaisuuden pääasiassa näytelmärooleja tekeville näyttelijöille, jonka myötä 2000-luvulta lähtien kaikenlaiset ihmiset ovat tehneet äänirooleja ja myös pitäneet siitä. Se on myös kasvattanut kilpailua ääninäyttelijöiden ja näytelmärooleja tekevien julkkisnäyttelijöiden kanssa. Welkerin mukaan ei ole väliä kuka tekee äänirooleja kunhan heillä on mahdollisuus kilpailla roolien saamisesta näyttelijöiden kanssa. Useimmiten ääninäyttelijöitä ei kuitenkaan huomioida isompiin rooleihin, koska tuottajat haluavat mieluummin julkkisäänen. Welker myös ymmärtää syyn mikäli julkkisnäyttelijällä on ainutlaatuinen ääni ja että heidän tarkoituksenaan on saada enemmän mainosarvoa. Tämän myötä he voivat mainostaa useimmiten lapsille suunnattuja animaatioelokuvia aikuisille. Hänen mielestä lapset eivät erottaisi Tom Hanksin ääntä Tim Allenin äänestä eikä se edes kiinnostaisi heitä. Sitä vastoin aikuiset, jotka tunnistavat paremmin tunnetut Hollywood-näyttelijät ajattelevat menevänsä katsomaan elokuvaa ottaen lapsensa mukaan.

Sitä vastoin lauantaiaamujen piirrettyihin palkatut julkkisäänet ovat Welkerin mielestä vain studioiden kilpailua keskenään kuka näyttelijä on kenenkin tuottamassa sarjassa mukana. Se ei kuitenkaan häiritse häntä niin kauan kuin hän voi koe-esiintyä. Mikäli julkkisnäyttelijä saa roolin hän myös ansaitsi sen.

 Filmografiaa 
 Elokuvat 
 Vuosi  Elokuva  Rooli 1967  Tohtori Dolittle  Pushme-pullyu 1979  Scooby Goes Hollywood  Fred Jones  1981   Zorro, the Gay Blade  kertoja1984  Kanuunankuularalli 2  vokaaliefektit Star Trek III: Spockin paluu  Mr. Spock Riiviöt  Stripe, Mogwai, riiviöt  1985  Paholaisen silmät  vokaaliefektit Tutkimusmatkailijat  vokaaliefektit Seikkailuni tieteen parissa  muukalaisolennot 1986  GoBots: Battle of the Rock Lords  Scooter, Pulver-Eyes The Transformers: The Movie  Megatron, Soundwave, Rumble, Frenzy, Laserbeak, Wheelie, Junkion1987  Scooby-Doo kohtaa Boon aaveveljekset  Fred Jones  The Jetsons Meet the Flintstones  Dan Rathmoon  The Chipmunk Adventure  Sophie 1988  Scooby-Doo ja ihmeellinen ihmissusi  Crunch Scooby-Doo ja kummituskoulu  Fred Jones  Kuka viritti ansan, Roger Rabbit?  Dumbo  Yogi and the Invasion of the Space Bears  DX Nova 1989  Kulti, kutistin kakarat  vokaaliefektit  Pieni merenneito  Max 1990  Bernard ja Bianca Australiassa  Joanna  Garfield's Feline Fantasies  lihava tyyppi, Rameet 1991   Kaunotar ja hirviö  Footstool  Garfield Gets a Life  Lorenzo, Gunner  The Little Engine That Could  Farnsworth, sivuäänet  Teini-ikäiset mutanttininjakilpikonnat 2: Mönjän salaisuus  Tokka ja Rahzar 1992  Aladdin  Abu, Ihmeiden luola 1994  Scooby-Doo! in Arabian Nights  Fred Jones  Jafarin paluu  Abu  Riku kirjamaassa  Kauhu  Maa aikojen alussa II  Chomper's mother 1995  Congo  gorillojen äänet  Pocahontas  Flit   Peto  Sil Mortal Kombat  Goro, Shao Kahn, sivuäänet  1996  Notre Damen kellonsoittaja  linnun poikanen Space Jam  Charlie Dog  Aladdin ja varkaiden kuningas  Abu 1997  Anakonda  Anakonda    Spawn  Malebolgia   Herkules  Pegasos  Kaunotar ja hirviö - Lumottu joulu  Sulttaani 1998  Scooby-Doo ja saaren zombiet  Fred Jones  Kaunotar ja hirviö - Bellen lumottu maailma  Sulttaani   Mulan  Khan, Mulanin hevonen ja Si-Ri -kotisirkka, Mulanille annettu amuletti   Taikamiekka - Seikkailujen Camelot  Ayden 1999  Scooby-Doo ja noidan haamu  Fred Jones The Scooby-Doo Project  Fred Jones  2000  Tie El Doradoon  Altivo Kunniavelka  DJ radiossa Pieni merenneito II: Atlantiksen salaisuus  Max Scooby-Doo and the Alien Invaders  Fred Jones Batman of the Future: Return of the Joker  Woof, Ace  Tiikerin oma elokuva  sivuäänet  2001  Tom ja Jerry: Taikasormus  Jerry Scooby-Doo ja kyberjahti  Fred Jones The Flintstones: On the Rocks  Dino, apina, hissimies Night of the Living Doo  Fred Jones, Jabba the Hutt  Roni Neutroni - neropatti  Orthgot, Goddard, sivuäänet  Kaunotar ja Kulkuri II - Pepin seikkailut  Reggie  2002  Scooby-Doo ja salaperäinen saari  olentojen äänet Powerpuff Girls – elokuva  Apinat Peter Pan ja paluu Mikä-mikä-maahan  Nana II  Tuhkimo II - Unelmien prinsessa  Lucifer, Bruno, sivuäänet   2003  Scooby-Doo ja vampyyri  Scooby-Doo, Fred Jones Atlantis 2: Milon paluu  Obby, Mantell Stitch: Avaruuskoe 626  Koe 221, sivuäänet Scooby-Doo ja Meksikon hirviö  Fred Jones, Scooby-Doo Katti  Nevins  Looney Tunes: Taas kehissä  Scooby-Doo Taru sormusten herrasta: Kuninkaan paluu  vokaaliefektit Sinbad - Seitsemän meren sankari  Spike  Atlantis - Milon paluu  Mantell, Obby  2004  Maa aikojen alussa 11 – Pikkusaurusten matkassa  Velociraptor Leijonakuningas 3 – Hakuna Matata  Eläinten äänet Päivä New Yorkissa  Reinaldo-vokaaliefektit The Jimmy Timmy Power Hour  Goddard Jimmy Neutron: Win, Lose and Kaboom  Goddard Harry Potter ja Azkabanin vanki  vokaaliefektit Scooby Doo ja Loch Nessin hirviö  Fred Jones, Scooby-Doo, Lachlan Haggart Mikki, Aku ja Hessu – Kolme muskettisoturia  sivuäänet Halloweentown High  vokaaliefektit Mulan II  Si-Ri  2005  Jimmy Neutron: Attack of the Twonkies  Goddard Hula Hullabaloola  Scooby-Doo Aloha, Scooby-Doo  Fred Jones, Scooby-Doo, Wiki-Tiki Tom ja Jerry: Raketilla Marsiin  Spike Scooby Doo: Missä muumio luuraa?  Fred Jones, Scooby-Doo 2006  The Legend of Sasquatch  Chief, vauva Sasquatch The Jimmy Timmy Power Hour 2: When Nerds Collide  Goddard, vokaaliefektit Bambi 2  sivuäänet Utelias Vili  Vili Muurahaisten kauhu  Spindle, Frog, Caterpillar Scooby-Doo: Merirosvoja, ohoi!  Fred Jones, Scooby-Doo Maa aikojen alussa 12 – Lentoliskojen päivä  Spinosaurus 2007  Tuhkimo 3 – Taikansa kutakin  Lucifer Jäitä hattuun, Scooby-Doo!  Fred Jones, Scooby-Doo Karvinen herää todellisuuteen  Karvinen, Keith, järjestäjä, nörtti, kaksipäinen mies, goottipoika, Halle  Futurama – Benderin jättikeikka  Nibbler, Fleb, Seymour, sivuäänet 2008  Karvisen riemujuhla  Karvinen, sivuäänet Scooby-Doo ja peikkokuningas  Fred Jones, Scooby-Doo Futurama: Benderin peli  Nibbler, peikot, Tyrannosaurus Rex, apina, jääkarhu, rotta, kanat, Tunneling Horror  2009  Scooby-Doo and the Samurai Sword  Fred Jones, Scooby-Doo  Transformers: Kaatuneiden kosto  Soundwave, Devastator, Reedman Super-Karvinen  Karvinen, sivuäänet Scooby-Doo! The Mystery Begins  Scooby-Doo  Prinsessa ja sammakko  Stella  2010  Abracadabra Doo, Scooby-Doo!  Fred Jones, Scooby-Doo Liisa Ihmemaassa  vokaaliefektit Scooby-Doo! Camp Scare  Fred Jones, Scooby-Doo  Scooby-Doo! Curse of the Lake Monster  Scooby-Doo  2011  Transformers: Kuun pimeä puoli  Soundwave, Shockwave, Barricade Smurffit  Azrael Scooby-Doo! Legend of the Phantosaur  Fred Jones, Scooby-Doo  Scooby-Doo! Music of the Vampire  Fred Jones, Scooby-Doo Herra Popper ja pingviinit  Captain, Nimrod, Stinky, Lovey, Loudy, Bitey 2012  Big Top Scooby-Doo!  Fred Jones, Scooby-Doo  Scooby-Doo! Mask of the Blue Falcon  Fred Jones, Scooby-Doo 2013  Transformers Prime Beast Hunters: Predacons Rising  Megatron  Scooby-Doo! Adventures: The Mystery Map  Fred Jones, Scooby-Doo  Scooby-Doo! Stage Fright  Scooby-Doo  The Smurfs: The Legend of Smurfy Hollow  Azrael  Smurffit 2  Azrael 2014  Transformers – Tuhon aikakausi  Galvatron John Goodman And Ken Watanabe Join The Autobot Voice Cast in Michael Bay’s ‘Transformers: Age Of Extinction’ : Michael Bay Dot Com  Scooby-Doo! WrestleMania Mystery  Fred Jones, Scooby-Doo  Scooby-Doo: Frankencreepy  Scooby-Doo 2015  Scooby-Doo! Moon Monster Madness  Fred Jones, Scooby-Doo  Scooby-Doo! and Kiss: Rock and Roll Mystery  Fred Jones, Scooby-Doo  Curious George 3: Back to the Jungle  Utelias Vili 2016  Lego Scooby-Doo - Haunted Hollywood  Scooby-Doo  Scooby-Doo! and WWE: Curse of the Speed Demon  Scooby-Doo 2017  Transformers: Viimeinen ritari  Megatron Scooby-Doo! Shaggy's Showdown  Scooby-Doo Lego Scooby-Doo! Blowout Beach Bash  Scooby-Doo  Smurffit: Kadonnut kylä  Azrael 2018  Scooby-Doo! & Batman: The Brave and the Bold  Fred Jones, Scooby-Doo  Scooby-Doo! and the Gourmet Ghost  Scooby-Doo 

 Animaatiosarjat 

 Vuosi  Animaatiosarja  Rooli  1969–1970  Scooby-Doo, Where Are You!  Fred Jones, Hermit, ihmissusi  1972–1973  The New Scooby-Doo Movies  Fred Jones, Curly 1973–   Superystävät  Lelumies  1976  Jabberjaw  Jabberjaw  1976–1978   Scooby-Doo  Fred Jones  1978   Superystävät  Lelumies  1979–1980  Scooby-Doo, Lepakkomies ja Robin  Fred Jones  1980–1982  Scooby-Doo and Scrappy-Doo  Fred Jones  1981–1989   Smurffit  Pattismurffi, töyhtöhyyppä, Runoilijasmurffi, pentu, Villismurffi, sivuäänet   1983–1984  The New Scooby and Scrappy-Doo Show  Fred Jones  1983–1985   Dungeons & Dragons  Tiamat, Uni the Unicorn 1983–1986   Action Force  Copperhead, Flash, Freedom, Junkyard, Polly, Short Fuse, Timber, Torch, Wild Bill  Tarkastaja Gadget  Brain, Tohtori Claw, MAD-kissa / VihuKisu 1984  Challenge of the GoBots  Scooter, Zeemon, Rest-Q, Blaster  Super Friends: The Legendary Super Powers Show  Darkseid, Kalibak, Dollmaker, Mxyzptlk  1984–1985  The New Scooby-Doo Mysteries  Fred Jones  1984–1987  The Transformers  Megatron / Galvatron, Soundwave, Laserbeak, Mirage, Frenzy, Skywarp, Blades, Buzzsaw, Chromedome, Groove, Mixmaster, Ratbat, Ravage, Rumble, Sharkticon, Sludge, Superion, Trailbreaker, Wheelie  1984–1988  Snorkkelit  Tooter Shelby, Occy, Grandpa Wetworth, Great Snork Nork  1984–1991  Pikkumuppetit  Kermit Sammakko, Skeeter 1985  The 13 Ghosts of Scooby-Doo  Fred Jones  The Super Powers Team: Galactic Guardians  Darkseid, Kalibak, Jokeri, Mxyzptlk  1985–1987  Jetsonit  Orbitty, sivuäänet  1985–1991  Kummikarhut  Marquis de Bouillabaisse, Zephyrs, Jabber 1986–1987  Rambo ja vapauden voimat  prätkäjengin johtaja Mad Dog  Pikku ponit  Pointer, Bray, sivuäänet  1986–1991   Haamujengi  Raymond "Ray" Stantz, Slimer, Marshallalow Man  1987–1990  Ankronikka  Bubba, Kovanaama, Kepuli, sivuroolit  1988–1991  A Pup Named Scooby-Doo  Eddie Jones, Mr. Boo, tietokone, lehmä, koira, papukaija, sivuäänet  1988–1994   Karvinen  Myssykkä, Kirjuri, Bää  1989–1990  Tikun ja Takun pelastuspartio  Humphrey-karhu 1990–1991  Pilipalipilotit  lemmikkivaris, Wendell, Hal, Moby Dimple, Furry gremlin-like creatures, Henry, jättiläiskondori  1990–1992  Tiny Toons  Verneri, Gogo Dodo, Calamity Coyote, Little Beeper, sivuäänet 1990–1993  Tom & Jerry Kids  Jerry, Tom, McWolf, sivuäänet  Kapteeni Planeetta  Suchi  1991–2014  Simpsonit  Pukin pikku apuri, Lumipallo II, lordi Nibbler, kova katukoira, ilkeät eläintarhan eläimet, Frank-ihmehevonen, puhveli, muut eläimet, mäyrä, tikka, delfiinit, kolmen karhun karjunnat, puuma, Clay Babcock, Ihmissusi-Flanders, vastaava varapresidentti, paviaanit, Laddie, apinat, Hän on nopein, koiranpennut, pikkupaholainen, herra Pikkula, koirat, prinsessa  1993–1995  Kaksi tyhmää koiraa  sivuäänet  1993–1998  Animaaniset  Ralph, Nappi, Thaddeus Plotz, Kana Boo, Walter Wolf, Runt, Ahab, Flavio, sivuäänet  1994–1997  Gargoyles  Bronx, Boudicca, Cagney, Gilgamesh, Gilly 1995–1997  The Mask  Milo, Pepe, vauva Forthwright, Rip Tide  Bittipää  herra Chubbikins, vartija Fred, varis, sivuäänet  1995–2002  Sylvesteri ja Tipi: Dekkarit  Hector, Henry Haisuli  1996–2003  Dexterin laboratorio  Monkey ja Krunk  1998–2000  Histeria!  Isä aika, Fetch  1999-2011  Family Guy  Megatron, Fred Jones, Kermit-sammakko, sivuäänet  1999–2013  Futurama  Nibbler  2000–2001  Buzz Lightyear of Star Command  Grubs, Epoch, senaattori Phlegmex  2001–2003  Mikin klubi  Hansu Hanhi  2002–2004  Ozzy & Drix  Billy Bob Bile, äitimato, Protozilla, Tar 2002–2006   Scooby-Doo  Scooby-Doo, Fred Jones  Roni Neutroni  Goddard  2002–2008  Codename: Kids Next Door  Monty Uno, bussikuski, sateenkaariapina Kong, radiokuuluttaja, professori 3000  2003–2006   Lilo & Stitch  sivuäänet  2004–2006  Megas XLR  Mac, Targon, GyVen  2006–2008  Shaggy & Scooby-Doo Get a Clue!  Scooby-Doo, agentti #3, Fred Jones, kenraali Macardle, Carla, sivuäänet  2006-2014  Robot Chicken  tohtori Claw, Megatron, intialainen päällikkö, intialaisen rakkauspaatin laulaja, Khal Drogo, Robert Baratheon, kapinallisuuden johtaja, tiedemies, Cy-Kill, Barack Obama, ukki, Lego NASA-upseeri, herra Perunapää, Soundwave, aave, aivot, Billyn isä  2006–2015   Curious George  Utelias Vili  2006–2016  Mikki Hiiren kerhotalo  Bella  2009–2016   Karvinen  Karvinen, sivuäänet  2010–2013  Scooby-Doo! Mystery Incorporated  Scooby-Doo, Fred Jones, Barty Blake, friikit, Valdesh Helgenjew, Dynomutt, Nibiru, herra Peaches, Manticore, Jabberjaw, Speed Buggy, Nightfright, Cletus Darrow, Cicadan otus, Char-Gar Gothakon, vihreä humungonautti, tonttu, possuhirviö, urosrapu  Transformers: Prime  Megatron, Soundwave, Vehiconin sotamiehet, rekkakuski, Cliffjumper   2011–2014  Looney Tunes Show  Maantiekiitäjä  2012–2017   Teini-ikäiset mutanttininjakilpikonnat  tri Tyler Rockwell (ääniefektit) 2013-2018  Avengers Assemble  Odin 2015–2017   Transformers: Robots in Disguise  Soundwave  2015–2018  Be Cool, Scooby-Doo!  Scooby-Doo  2017-2019   Guardians of the Galaxy  Odin 2017–2021  Mikki ja ralliryhmä  Figaro, Butch, sivuäänet 

 Videopelit 

 Vuosi  Videopeli  Rooli  1999  Scooby-Doo! Mystery of Fun Park Phantom Fred Jones  2001  Scooby-Doo and Cyber Chase  2002  Scooby-Doo! Night of 100 Frights  2003  Scooby-Doo! Mystery Mayhem  2005  Scooby-Doo! Unmasked  Fred Jones, professori Stoker  2006  Scooby-Doo! Who's Watching Who?  Fred Jones  2007  Transformers: The Game Megatron 2009   Transformers: Revenge of the Fallen  Scooby-Doo! First Frights Scooby-Doo, Fred Jones  2010  Scooby-Doo! and Spooky Swamp  2012  Transformers: Prime - The Game  Megatron  2015  Transformers: Devastation  Megatron, Soundwave 

 Lähteet 

 Aiheesta muualla 
 Voice Chasers 



Luokka:Yhdysvaltalaiset ääninäyttelijät
Luokka:Yhdysvaltalaiset stand up -koomikot
Luokka:Simpsoneiden ääninäyttelijät
Luokka:Videopelien ääninäyttelijät
Luokka:Vuonna 1946 syntyneet
Luokka:Elävät henkilöt